Diari Oficial de la Generalitat Valenciana


Sumari del DOGV 3994, del 08-05-2001 (2001/3761)

Informació pública de l'Ajuntament de Bellreguard sobre publicitat de les bases per a la provisió d'una plaça de vigilant instal·lacions i d'una plaça de manteniment soterrador, vacants a la plantilla.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3761


Data del document
:   10-04-2001

Organisme emissor
:   Ajuntament de Bellreguard

Tipus de document
:   Convocatòria

Descriptors 

:   * Bellreguard
    * concurs administratiu
    * administració local
    * personal de serveis

Informació pública de l'Ajuntament de Bellreguard sobre publicitat de les bases per a la provisió d'una plaça de vigilant instal·lacions i d'una plaça de manteniment soterrador, vacants a la plantilla. [2001/Q3761]
  
Mitjançant l'Acord de la Comissió de Govern, de 3 d'abril de 2001, van resultar aprovades les següents bases per a la cobertura per mitjà d'oposició lliure d'una plaça de vigilant instal·lacions i d'una plaça de manteniment soterrador, vacants en la plantilla de personal laboral de l'ajuntament.
  
Primera. Objecte de la convocatòria
  
És objecte d'aquestes bases la regulació del procediment selectiu per a la contractació laboral indefinida pel procediment d'oposició de les places vacants següents:
  
1. Una plaça de vigilant instal·lacions. Les funcions corresponents del lloc de treball que es convoca seran, entre d'altres, les següents: vigilància i custòdia interior de la casa de cultura i ajuntament i altres instal·lacions municipals, en horari d'oficina; vigilància i custòdia interior de la casa de cultura i ajuntament quan es realitzen activitats culturals, així com informació al públic d'aquestes; distribució de documentació relacionada amb les activitats culturals; també correspondran a aquest lloc convocat, les funcions que, si és procedent, li assigne directament l'Alcaldia.
  
L'horari que ocuparà l'aspirant que ocupe la plaça serà el legalment establit i, si escau, haurà de treballar els caps de setmana o els dies festius si així ho requeriren les necessitats del servei.
  
2. Una plaça de manteniment soterrador les funcions de la qual seran les de cura i manteniment dels jardins i de les zones lliures o d'oci públiques així com les comeses de manteniment i conservació general del cementiri municipal entre els que es troben, de manera enunciativa, aquests; neteja, pintura, atenció de la jardineria i de l'arbrat; informació i atenció al públic; mantenir el cementiri obert al públic durant l'horari fixat, tancar nínxols, realitzar inhumacions, trasllats, exhumacions, reinhumacions de cadàvers i restes cadavèriques, condicionament dels nínxols i sepultures, i també totes aquelles funcions auxiliars de les anteriors i les que, en el seu dia, s'establisquen en el Reglament de Règim Interior del Cementiri.
  
L'horari que ocuparà l'aspirant que ocupe la plaça serà el legalment establit i, si escau, haurà de treballar els caps de setmana o els dies festius, si així ho requeriren les necessitats del servei.
  
Segona. Normativa aplicable
  
En allò no previst en aquestes bases seran s'aplicaran els articles 23.2 i 103.3 de la Constitució espanyola; la Llei 7/1985, de 2 d'abril; el Reial Decret Legislatiu 781/1986, de 18 d'abril; el Reial Decret 364/1995, de 10 de març, pel qual s'aprova el Reglament General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat; Llei 30/1984, de 2 d'agost, i modificacions posteriors d'aquesta; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, així com la resta de disposicions aplicables.
  
De conformitat amb el que disposa l'article 91.2 i concordants de la Llei 7/1985; articles 133 i 134 del Reial Decret Legislatiu 781/1986; Reial Decret 364/1995, de 10 de març; i article 22 de la Llei 30/1984, el procediment de selecció per a la provisió en propietat de les places convocades serà el d'oposició lliure.
  
Tercera. Requisits dels aspirants
  
D'acord amb el que disposa l'article 9 del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, i segons el que estableix el número 1 de l'article 22 de la Llei de la Funció Pública Valenciana, que permet realitzar convocatòries extraordinàries, dirigides exclusivament al personal discapacitat, les places convocades queden reservades per a persones amb una discapacitat física igual o superior al 33%.
  
Per a poder prendre part en les proves selectives convocades, els interessats hauran de complir, amb referència a l'últim del termini de presentació d'instàncies, els requisits següents:
  
1. Ser espanyol o nacional d'un dels estats membres de la Unió Europea, en els termes assenyalats en la Llei 17/1993, de 23 de desembre, o estranger resident a Espanya.
  
2. Tindre 18 anys complits el dia que finalitze el termini de presentació d'instàncies.
  
3. Estar en possessió de la titulació acadèmica mínima de certificat d'estudis primaris, o equivalent o trobar-se en condicions d'obtenir-lo en la data en què finalitze el termini de presentació d'instàncies.
  
L'acreditació d'equivalència de les diferents titulacions incumbirà, en tot cas, a l'aspirant.
  
4. Estar en possessió del certificat de discapacitat física, amb un grau igual o superior al 33%.
  
5. No patir cap malaltia ni defecte físic que impedisca el desenvolupament de les funcions que corresponguen. Amb caràcter previ a l'inici del procediment de selecció, s'haurà d'acreditar l'aptitud en la forma determinada en l'article 38.3 de la Llei 13/1982, de 7 d'abril, i si no és així no seran admesos.
  
6. No haver sigut separat per mitjà d'expedient disciplinari del servei de l'administració de l'estat, autonòmica o local, o de qualsevol ens públic ni trobar-se inhabilitat per a l'exercici de funcions públiques.
  
Tots els requisits enumerats en aquesta base s'hauran de posseir el dia que finalitze el termini de presentació d'instàncies i s'hauran de mantenir en el moment de la firma del contracte de treball.
  
Quarta. Admissió d'aspirants
  
Les instàncies de sol·licitud per a prendre part en el procediment selectiu d'oposició lliure, en les quals els aspirants faran constar que coneixen i accepten les bases i que compleixen els requisits indicats en la base tercera, es dirigiran al senyor alcalde president d'aquesta corporació municipal, i podrà fer-se ús del model normalitzat que, a l'efecte, es facilitarà de forma gratuïta en les oficines d'informació de l'ajuntament.
  
Les instàncies es presentaran al Registre General de l'Ajuntament de Bellreguard o en qualsevol de les formes establides en l'article 38 de la Llei 30/1992, de 26 de novembre, durant el termini de 20 dies naturals, comptador des de l'endemà de la publicació de l'extracte que correspon a la convocatòria en el Boletín Oficial del Estado.
  
Els drets d'examen per a cada una de les places convocades s'estableixen en 4.000 pessetes/24,04 euros.
  
Les instàncies aniran acompanyades, obligatòriament, per a poder ser admés en el procés selectiu, de la documentació següent:
  
- Fotocòpia del document nacional d'identitat.
  
- Fotocòpia de la titulació acadèmica mínima exigida.
  
- Fotocòpia del certificat de discapacitat física.
  
- Resguard acreditatiu d'haver efectuat l'ingrés bancari de l'import dels drets d'examen. Si el pagament es realitza per mitjà de gir postal o telegràfic, s'adjuntarà una còpia del resguard a la sol·licitud. En el document d'ingrés dels drets d'examen es farà constar el nom de l'aspirant i la plaça a què opta.
  
S'aportarà un document que acredite la seua aptitud per a exercir les funcions pròpies de la plaça a què s'opta i assenyalades en la base primera, així com un escrit on s'especifique qualsevol tipus d'adaptació necessària a l'hora de la realització de les proves.
  
Cinquena. Llista d'admesos
  
Finalitzat el termini de presentació d'instàncies, l'Alcaldia aprovarà la llista provisional d'aspirants admesos i exclosos, que es farà pública en el Butlletí Oficial de la Província de València, al tauler d'edictes de l'ajuntament, i no serà necessària notificació individual als aspirants. En aquesta resolució s'indicarà la composició del tribunal, el lloc, la data i l'hora de l'inici de les proves selectives. La publicació de la resolució determinarà els terminis a l'efecte de possibles impugnacions o recursos. Contra aquesta resolució es concedirà un termini de 10 dies per a reclamacions. Les reclamacions, si n'hi ha, seran acceptades o rebutjades en la resolució per la qual s'aprove la llista definitiva.
  
Les errades materials o de fet podran esmenar-se en qualsevol moment del procediment, d'ofici o a instància de part.
  
Sisena. Tribunals
  
El tribunal qualificador, tant per a la plaça de vigilant instal·lacions com la de manteniment soterrador, tindrà la composició que seguidament s'indica, i tots els seus membres actuaran amb veu i vot:
  
- President: el de la corporació municipal o regidor en qui delegue.
  
- Secretari: el de la corporació o el funcionari en qui delegue.
  
- Vocals: un representant de la Generalitat Valenciana, designat per l'Institut Valencià d'Administració Pública (Direcció General d'Interior).
  
- Un representant del personal laboral de l'ajuntament designat per la representació sindical.
  
- Un funcionari de l'ajuntament.
  
- Un regidor de la corporació.
  
La composició del tribunal serà predominantment tècnica i els vocals hauran de posseir titulació igual o superior a l'exigida per a l'accés a la plaça convocada, i no podran formar part d'aquest els qui en els cinc anys anteriors a la publicació d'aquestes bases hagen realitzat tasques de preparació d'aspirants a proves selectives d'accés a l'administració pública.
  
Les resolucions per les quals es nomena els membres del tribunal qualificador farà constar, necessàriament, la designació dels corresponents suplents. La composició del tribunal qualificador es farà pública en el Butlletí Oficial de la Província de València i al tauler d'edictes de l'ajuntament.
  
El tribunal qualificador no podrà constituir-se ni actuar sense la presència, almenys, de més de la meitat dels seus membres, titulars o suplents, indistintament, i serà necessària la presència, en tot cas, del president i del secretari o de qui legalment els substituïsca.
  
Els membres designats per a formar part del tribunal qualificador hauran d'abstenir-se d'intervenir, i els interessats podran recusar-los en els casos i forma establits en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El tribunal podrà disposar la incorporació als seus treballs d'assessors especialistes quan les característiques o la dificultat de les proves així ho requerisquen, els quals col·laboraran amb el tribunal i tindran veu però no vot.
  
Als efectes del que s'estableix en l'article 33 del Reial Decret 236/1988, de 4 de març, el tribunal qualificador tindrà la categoria cinquena.
  
Setena. Exercicis de l'oposició
  
Els exercicis de l'oposició seran els següents:
  
Plaça de vigilant instal·lacions.
  
Primer exercici. Obligatori i eliminatori.
  
Consistirà en una prova escrita, amb una duració d'una hora, en la qual els aspirants contestaran a una o diverses preguntes entre els temes que s'indiquen a l'annex d'aquestes bases. Aquesta prova es puntuarà de 0 a 10 punts, i seran eliminats els aspirants que no arriben a un mínim de 5 punts.
  
Segon exercici. Obligatori i eliminatori.
  
Consistirà en la realització d'un dictat d'un text elegit a l'atzar entre diversos que facilitarà el tribunal, durant un termini màxim de 20 minuts. Es puntuarà de 0 a 10 punts, i seran eliminats els aspirants que no arriben a un mínim de 5 punts.
  
Tercer exercici. Obligatori i no eliminatori.
  
Coneixements de valencià. Tindrà dues parts, la primera consistirà en una entrevista per a avaluar els coneixements orals de valencià, i la segona consistirà en un dictat, en valencià, d'un text elegit a l'atzar entre diversos que facilitarà el mateix tribunal qualificador, durant un termini màxim de 20 minuts.
  
Aquest exercici serà puntuat i valorat pel tribunal qualificador entre 0 i 5 punts, tenint en compte la neteja del text, les faltes d'ortografia, els accents, etcètera.
  
Plaça manteniment soterrador.
  
Primer exercici. Obligatori i eliminatori.
  
Consistirà en la realització de proves pràctiques, a determinar pel tribunal, relacionades amb les comeses pròpies del lloc de treball. La qualificació d'aquest exercici serà entre 0 i 10 punts, seran eliminats els aspirants que no aconseguisquen un mínim de 5 punts.
  
Segon exercici. Obligatori i eliminatori.
  
Tindrà dues parts, la primera d'elles consistent en la realització d'exercicis o problemes per a l'execució de la qual calga el coneixement de les regles aritmètiques bàsiques, i la segona consistent en la realització d'un dictat. Es puntuarà de 0 a 10 punts, i seran eliminats els aspirants que no aconseguisquen un mínim de 5 punts.
  
Tercer exercici. Obligatori i eliminatori.
  
Consistirà en una prova escrita, amb una duració d'una hora, en la qual els aspirants contestaran a una o diverses preguntes entre els temes que s'indiquen a l'annex d'aquestes bases. Aquesta prova es puntuarà de 0 a 10 punts, i seran eliminats els aspirants que no aconseguisquen un mínim de 5 punts.
  
Quart exercici. Obligatori i no eliminatori.
  
Consistirà en un dictat, en valencià, d'un text triat a l'atzar entre diversos que facilitarà el mateix tribunal qualificador, durant un termini màxim de 20 minuts.
  
Aquest exercici serà puntuat i valorat pel tribunal qualificador entre 0 i 2 punts, tenint en compte la neteja del text, les faltes d'ortografia, els accents, etcètera.
  
Vuitena. Proposta de contractació.
  
Finalitzada la qualificació dels aspirants, el tribunal farà pública la llista, per ordre de puntuació total obtinguda, i declararà aprovat l'aspirant amb major puntuació, i no es podrà sobrepassar el nombre de places convocades, és a dir, una, i elevarà la dita relació, juntament amb la proposta de contractació a l'Alcaldia, als efectes que s'escaiga a la formalització del contracte laboral de l'aspirant proposat.
  
Correspon a l'Alcaldia la subscripció del contracte de treball amb l'aspirant proposat pel tribunal qualificador, que resultarà vinculant per a l'administració, sense perjuí que s'escaiga la revisió d'acord amb el que s'estableix en la Llei 30/1992, de 26 de novembre.
  
Novena. Presentació de documents
  
L'aspirant proposat, que no podrà excedir del nombre de places convocades, presentarà a l'Ajuntament de Bellreguard, en el termini de 20 dies naturals, comptadors des de l'endemà de la publicació de la llista d'aprovats al tauler d'edictes municipal, els documents que acrediten que compleix les condicions i els requisits indicats per a poder optar a la plaça convocada.
  
Si dins del termini indicat i tret de casos de força major, justificats com cal per part de l'aspirant proposat, no es presenta la documentació indicada o no compleix els requisits exigits, l'aspirant no podrà ser nomenat i quedaran anul·lades totes les actuacions, sense perjudici de la responsabilitat en què haja pogut incórrer per falsedat en la instància.
  
Deu. Incidències
  
El tribunal qualificador està facultat per a resoldre els dubtes que es presenten i per a adoptar els acords necessaris per al correcte desenvolupament d'aquest procediment selectiu en tot allò no previst en aquestes bases.
  
Onze. Recursos
  
Contra les bases, la convocatòria i els actes que se'n deriven, que exhaureixen la via administrativa, s'hi pot interposar:
  
a) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el recurs indicat serà d'un mes, a comptar des de l'endemà de la publicació d'aquestes bases en el Butlletí Oficial de la Província de València i/o Diari Oficial de la Generalitat Valenciana. Una vegada interposat aquest recurs, no es podrà interposar el recurs contenciós administratiu fins que aquell siga resolt expressament o se n'haja produït la desestimació per silenci, després de transcorregut un mes, a comptar des de la data de la interposició, sense que s'haja notificat la resolució esmentada, en aquest cas quedarà oberta la via contenciosa administrativa.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:
  
b.1 De dos mesos, a comptar des de l'endemà a la publicació d'aquestes bases en el Butlletí Oficial de la Província de València i/o Diari Oficial de la Generalitat Valenciana, si no s'ha interposat el recurs potestatiu de reposició.
  
b.2 De dos mesos, a comptar des de l'endemà de la notificació de la resolució expressa del recurs de reposició, o
  
b.3 De dos mesos, a comptar des que haja transcorregut un mes des de la interposició del recurs de reposició sense que se n'haja notificat resolució expressa.
  
Contra les resolucions i els actes de tràmit, que no posen fi a la via administrativa, quan aquests últims decidisquen directament o indirecta el fons de l'assumpte, determinen la impossibilitat de continuar el procediment, produïsquen indefensió o perjudici irreparable a drets i interessos legítims, podrà interposar-s'hi, pels interessats, el recurs d'alçada en el termini d'un mes davant de l'òrgan superior jeràrquic que ho va dictar.
  
ANNEX
  
Temari per a la realització del primer exercici. Plaça vigilant instal·lacions.
  
Grup I
  
Tema 1. La Constitució espanyola de 1978. Drets i deures fonamentals.
  
Tema 2. L'organització territorial de l'estat. El municipi. L'organització municipal. Òrgans de govern municipals. Funcionament. Competències.
  
Tema 3. El personal al servei de l'administració local. Drets i deures.
  
Grup II
  
Tema 4. Obligacions i competències dels ajuntaments.
  
Tema 5. Les ordenances municipals. Els bans d'alcaldia.
  
Tema 6. Terme municipal i la llista de carrers de Bellreguard.
  
Tema 7. Organització i administració municipal de l'Ajuntament de Bellreguard.
  
Temari per a la realització del tercer exercici. Plaça manteniment soterrador.
  
Grup I
  
Tema 1. La Constitució espanyola de 1978. Drets i deures fonamentals.
  
Tema 2. L'organització territorial de l'estat. El municipi. L'organització municipal. Òrgans de govern municipals. Funcionament. Competències.
  
Tema 3. El personal al servei de l'administració local. Drets i deures.
  
Grup II
  
Tema 4. La regulació continguda en el Reglament de Policia Sanitària Mortuòria, aprovat per Decret 2.263/1974, de 20 de juliol. Disposicions generals i definicions.
  
Tema 5. L'ordenança fiscal reguladora de la taxa del cementiri municipal de Bellreguard.
  
Tema 6. Materials i eines que han d'usar-se en els treballs d'obra, pintura, llanterneria, jardineria i altres ordinàries de manteniment. Herbicides i pesticides.